Komisijos reglamentas (EB) Nr. 2066/2002
2002 m. lapkričio 21 d.
papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą Saugomų kilmės vietos nuorodų ir saugomų geografinių nuorodų registrą priedą (Carne de Bovino Cruzado dos Lameiros do Barroso, Pruneaux d’Agen - Pruneaux d’Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef)
EUROPOS BENDRIJŲ KOMISIJA,
atsižvelgdama i Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1], su paskutiniais pakeitimais, padarytais Komisijos reglamentu (EB) Nr. 2796/2000 [2], ypač jo 6 straipsnio 3 ir 4 punktus,
kadangi:
(1) Remiantis Reglamento (EEB) Nr. 2081/92 5 straipsniu, Portugalija pateikė Komisijai paraišką registravimui "Carne de Bovino Cruzado dos Lameiros do Barroso" pavadinimą kaip geografinę nuorodą, Prancūzija pateikė Komisijai paraišką registravimui "Pruneaux d’Agen - Pruneaux d’Agen mi-cuits" pavadinimą kaip geografinę nuorodą, Italija pateikė Komisijai paraišką registravimui "Carciofo Romanesco del Lazio" pavadinimą kaip geografinę nuorodą, Graikija pateikė Komisijai dvi paraiškas registravimui "Aktinidio Pierias" ir "Milo Kastorias" pavadinimus kaip geografines nuorodas ir Jungtinė Karalystė pateikė Komisijai paraišką registravimui "Welsh Beef" pavadinimą kaip geografinę nuorodą.
(2) Remiantis minėto reglamento 6 straipsnio 1 punktu, paraiškos atitinka visus jame nustatytus reikalavimus ir jose yra visa remiantis 4 straipsniu reikalaujama informacija.
(3) Komisija negavo nė vienos protesto paraiškos pagal Reglamento (EEB) Nr. 2081/92 7 straipsnį, nurodytus pavadinimus paskelbus Europos Bendrijų oficialiojo leidinio [3] priede.
(4) Pareiškėjų grupė, kuri pirmau vadinosi "Welsh Beef Promotions", pakeitė savo pavadinimą į "Welsh Lamb and Beef Promotions Ltd".
(5) Todėl pavadinimai turi būti įtraukti į Saugomų kilmės vietos nuorodų ir saugomų geografinių nuorodų registrą ir tokiu būdu saugomi visoje Bendrijoje kaip saugomos kilmės nuorodos arba saugomos geografinės nuorodos.
(6) Šio reglamento priedas papildo Komisijos reglamento (EB) Nr. 2400/96 [4], su paskutiniais pakeitimais, padarytais Reglamentu (EB) Nr. 1495/2002 [5], priedą,
PRIĖMĖ ŠĮ REGLAMENTĄ:
1 straipsnis
Šio reglamento priede nurodyti pavadinimai įtraukiami į Reglamento (EB) Nr. 2400/96 priedą ir kaip saugomos geografinės nuorodos (SGN) įrašomi į Reglamento (EEB) Nr. 2081/92 6 straipsnio 3 punkte numatytą Saugomų kilmės vietos nuorodų ir saugomų geografinių nuorodų registrą.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. lapkričio 21 d.